b'\n_START_ARTICLE_\nDu\xc5\xa1an Bordon\n_START_SECTION_\nOtro\xc5\xa1tvo in mladostna leta\n_START_PARAGRAPH_\nDu\xc5\xa1an Bordon se je rodil v Trstu. Njegov o\xc4\x8de Dragotin je bil uradnik, doma iz Sv. Antona, mati Ana Turk pa iz Marezig pri Kopru. Po nastopu fa\xc5\xa1izma se je dru\xc5\xbeina preselila v Kraljevino Jugoslavijo, in sicer najprej na Ptuj in nato v Ljubljano._NEWLINE_Tam je Bordon obiskoval ljudsko \xc5\xa1olo, nato se je \xc5\xa1olal na gimnaziji, \xc5\xa1tudij pa nadaljeval na Filozofski fakulteti (smer Romanistika). Kot \xc4\x8dlan slovenskega kluba je postal vodja marksisti\xc4\x8dno-leninisti\xc4\x8dnih \xc5\xa1tudij in kro\xc5\xbekov, so\xc4\x8dasno pa je bil med organizatorji delavskega dru\xc5\xa1tva Vzajemnost in \xc5\xa1iril revolucionarne ideje._NEWLINE_Skupaj s svojimi somi\xc5\xa1ljeniki je leta 1938 za\xc4\x8del izdajati list Slovenska mladina. Ta revija je prenehala izhajala poleti 1940, ko je bila nasilno ukinjena. V Slovenski mladini je Bordon objavljal idejne in na\xc4\x8delne \xc4\x8dlanke, bil pa je tudi njen urednik. Ve\xc4\x8dino \xc4\x8dlankov je objavljal pod psevdonimi, ko so: Koland Boris, Klement starej\xc5\xa1i, Majnik Peter, Strgar Peter, Novak Jule, \xc5\xa0\xc4\x8duka Janez, Skala Matev\xc5\xbe in B. D. K. V tem \xc4\x8dasu je k sodelovanju pritegnil tudi Karla Destovnika Kajuha, ki je kasneje postal partizanski pesnik.\n_START_SECTION_\nVojna leta\n_START_PARAGRAPH_\nPo okupaciji je postal prostovoljec \xc5\xa1tudentske brigade, in sicer na Hrva\xc5\xa1kem. Kasneje se je vrnil v Ljubljano in pre\xc5\xa1el v ilegalo. Organiziral je partijske celice in zbiral oro\xc5\xbeje za oboro\xc5\xbeen upor. 2. julija 1941 se je naskrivaj oglasil doma, a so ga izdali. Fa\xc5\xa1isti\xc4\x8dna policija pa je obkolila hi\xc5\xa1o in ga aretirala skupaj z bratom Radom Bordonom._NEWLINE_Najprej sta bil zaprta v Ljubljani, kasneje pa poslana v italijanske zapore in tabori\xc5\xa1\xc4\x8da. Julija 1943 sta bila skupaj z bratom preme\xc5\xa1\xc4\x8dena v tabori\xc5\xa1\xc4\x8de Rennici blizu Arezza. Tu je bilo zaprtih okrog 6.000 Slovencev, med katerimi jih je preko 1000 v tabori\xc5\xa1\xc4\x8du tudi umrlo. Iz tabori\xc5\xa1\xc4\x8da je Du\xc5\xa1an Bordon nekaj dni pred kapitulacijo Italije pobegnil z bratom in ve\xc4\x8djo skupino tabori\xc5\xa1\xc4\x8dnikov ter se zatekel v bli\xc5\xbenje hribe.\n_START_SECTION_\nGaribaldinska brigada\n_START_PARAGRAPH_\nTam je sodeloval pri ustanovitvi 24. garibaldinske brigade Pio Borri in postal tudi njen prvi politi\xc4\x8dni komisar. Leta 1944 so v kraju Caprese di Michelangelo fa\xc5\xa1isti njegovo brigado presenetili in Du\xc5\xa1ana Bordona v boju smrtno ranili. Naslednji dan so ga v bli\xc5\xbenjem gozdu pokopali tovari\xc5\xa1i v skupen grob \xc5\xa1e z drugimi padlimi slovenskimi in italijanskimi partizani._NEWLINE_Po vojni so njegove posmrtne ostanke prenesli v skupno kostnico v Sansepolcro, kamor so pokopali okrog 1800 slovenskih antifa\xc5\xa1istov in partizanov.'